Diari Oficial de la Generalitat Valenciana


Sumari del DOGV 5453, del 19-02-2007 (2007/2076)

Informació pública de l'alternativa tècnica de l'inici del procediment de concurs per al desenvolupament i execució del programa de l'actuació integrada, mitjançant gestió indirecta, per al sector de sòl urbanitzable industrial reclassificat SI-1C Polígon Industrial La Garrama del Pla General d'Ordenació Urbana del Municipi de Godelleta.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5453

Data del DOGV
:   19-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2076


Data del document
:   06-02-2007

Organisme emissor
:   Promociones la Garrama Godelleta, SL

Tipus de document
:   Informació Pública

En compliment d'allò establert en l'article 134.4 de la Llei 16/2005, de 30 de desembre, de la Generalitat Valenciana, Llei Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), té lloc l'inici del procediment de concurs per al desenvolupament i execució del programa d'actuació integrada, mitjançant gestió indirecta, per al sector de sòl urbanitzable industrial reclassificat SI-1C Polígon Industrial La Garrama del Pla General d'Ordenació Urbana del Municipi de Godelleta, amb una superfície total de 241.588 metres quadrats. Aquest sector se situa al nord-est del centre urbà. Queda delimitat per la carretera CV-420 al nord, el barranc de la Fuentesica al sud, la urbanització del mateix nom a l'est i el nou traçat de la CV-50 a l'oest.  
Les bases generals reguladores del procediment del programa d'actuació integrada mitjançant gestió indirecta són les de l'Ordenança Municipal de Programació d'Actuacions Integrades per Gestió Indirecta, publicades el 6 de novembre de 2006 en el Butlletí Oficial de la Província de València. L'aprovació de l'inici del procediment del concurs i l'aprovació de les bases particulars reguladores del concurs van tindre lloc mitjançant l'acord plenari de l'Ajuntament de Godelleta el 18 d'octubre de 2006. L'anunci del concurs es va enviar al Diari Oficial de la Unió Europea el dia 23 de novembre de 2006 i es va publicar el 28 de novembre de 2006. Finalment, va tindre lloc la publicació al Butlletí Oficial de la Província de València número 297, de 14 de desembre de 2006.  
La mercantil Promociones La Garrama Godelleta, SL, amb CIF B-97761696 i domicili social a l'efecte de notificacions al carrer Germanies, número 11, d'Aldaia, CP 46587, ha iniciat la informació pública de la seua proposta de programa per al desenvolupament i execució per al sector de sòl urbanitzable industrial reclassificat SI-1C Polígon Industrial La Garrama, amb la protocol·larització dels documents que componen l'alternativa tècnica d'aquest programa en la notaria de Fernando Vicente-Arche Feliu, situada al carrer Miguel Hernández, 2, de Turís. Així mateix, consta un exemplar de la dita documentació dipositada a l'Ajuntament de Godelleta.  
Es fa constar, en aplicació de l'article 134 de la Llei Urbanística Valenciana, que durant el termini d'un mes, a comptar des de la publicació de l'anunci en el Diari Oficial de la Generalitat Valenciana, qualsevol persona podrà comparèixer, en horari d'atenció al públic bé a la notaria de referència, bé a l'Ajuntament de Godelleta, per a obtindre informació, pels procediments legals, sobre els documents objecte d'exposició pública i presentar al·legacions. Les mencionades al·legacions podran presentar-se indistintament a la notaria de referència en horari de 10.00 a 14.00 hores, o bé a l'Ajuntament de Godelleta en horari administratiu obert al públic.  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per aquells que intentada la notificació, aquesta no ha sigut possible.   
Godelleta, 6 de febrer de 2007.- Els administradors de Promociones La Garrama Godelleta, SL: José Pedro Tomás Mora i Pedro Tomás Contell García.